# La Soufrière

La Soufrière o Soufrière de Saint Vincent és un volcà actiu que es troba a l'illa caribenya de Saint Vincent, a Saint Vincent i les Grenadines. Amb 1.234 msnm és el cim més alt de l'illa i ha registrat cinc erupcions explosives des del 1718. L'abril de 2021, després de gairebé quatre dècades sense activitat, va entrar en erupció, generant fluxos piroclàstics pels flancs sud i sud-oest del volcà. Les continues erupcions van provocar l'evacuació de 16.000 habitants de l'illa. Diverses illes properes, el Regne Unit i organitzacions com les Nacions Unides van proporcionar assistència i suport financer d'emergència a l'illa.

## Geografia i estructura

Amb 1.234 msnm és el cim més alt de l'illa i del país. És un estratovolcà amb un llac de cràter i és el volcà més jove i més septentrional de l'illa.

## Història eruptiva

La Soufrière ha tingut cinc erupcions explosives durant el període històric registrat. Va esclatar violentament el 1718, 1812, 1902, 1979 i 2021. Un famós quadre de JMW Turner de l'erupció del 30 d'abril de 1812 es conserva a la Victoria Gallery & Museum, Universitat de Liverpool.
L'erupció del 6 de maig de 1902 va provocar la mort de 1.680 persones i va tenir lloc poques hores abans de l'erupció del mont Pelée, a Martinica, que en va matar 29.000. La zona de mort, on gairebé totes les persones van morir, es trobava principalment dins de l’ hàbitat dels caribs, un poble indígena de les Petites Antilles, que va ser gairebé exterminat com a conseqüència del volcà.
Una erupció, l'abril de 1979, no va causar cap víctima, ja que l'avís previ va permetre a milers de residents locals ser evacuats a les platges properes. L'erupció de 1979 va crear un gran plomall de cendra que va arribar a Barbados, 160 km a l'est del volcà.
Des de desembre del 2020 s'estava observant un augment de l'activitat volcànica, amb una erupció efusiva que va formar un nou dom de lava dins del cràter el 27 de desembre. Els funcionaris governamentals van començar els esforços de divulgació als residents de la zona durant els mesos de desembre i gener, per tal de revisar els plans d'evacuació en cas que l'activitat volcànica del volcà anés a més. L'erupció efusiva va continuar fins al gener, moment en què el dom de lava havia crescut entre 100 i 200 metres d'ample i 900 metres de llarg. El febrer de 2021 el dom de lava seguia creixent, alliberant columnes de gas i vapor. El 22 de març de 2021 el dom de lava ja feia 105 metres d’alçada, 243 metres d'amplada i 921 metres de llargada. A més a més es generaven emissions de diòxid de sofre des de la part superior del dom. El 8 d'abril de 2021, després d'un augment sostingut de l'activitat volcànica i sísmica durant els dies anteriors, es va declarar una alerta vermella i es va dictar una ordre d'evacuació com a fase explosiva de l'erupció imminent. L'erupció explosiva va tenir lloc a les 8:41 hora local de l'endemà, amb columnes de cendra que va arribar als 8.000 metres i que es va dirigir cap a l'oceà Atlàntic. Unes 20.000 persones havien estat evacuades de la zona que envoltava el volcà. El mateix dia es va advertir que l'erupció "podria continuar durant dies i possiblement setmanes", i es va informar d'una altra erupció explosiva la tarda del 9 d'abril. L'11 d'abril van tenir lloc noves erupcions que van obligar a evacuar a 16.000 persones de la zona. El primer ministre Ralph Gonsalves va dir als mitjans de comunicació: "s'havia tallat el subministrament d'aigua a la major part de l'illa i s'havia tancat el seu espai aeri a causa del fum i la cendra volcànica". Aquestes cendres estava previst que arribessin a la península Ibèrica el 14 d'abril junt amb una depressió d'origen atlàntic.
Una altra erupció explosiva es va produir a les 4:00 de la matinada, hora local del dilluns 12 d'abril de 2021, enviant i cobrint de cendres l'illa de Barbados. Els informes afirmaven que el volcà "continuava tenint erupcions explosives" i generant fluxos piroclàstics que "destruïen tot el que es trobava al seu pas".
L'erupció en curs ha estat classificada com a VEI-4 a l'índex d'explosivitat, i és comparable a l'erupció de 1902.

## Referències

* 1 2 "La Soufrière" on Peakbagger.com Retrieved 1 October 2011
* ↑ «'Huge' explosion rocks St. Vincent as volcano keeps erupting» (en anglès americà). Associated Press, 12-04-2021. [Consulta: 13 abril 2021].
* ↑ Periódico, El. «L'erupció del volcà La Soufriere obliga a evacuar milers d’habitants de l’illa Saint Vincent i les Grenadines», 09-04-2021. [Consulta: 13 abril 2021].
* ↑ «Everything We Know About the Volcano Eruption on St. Vincent». Town&Country magazine. [Consulta: 13 abril 2021].
* ↑ «From Bad To Worse: La Soufrière Volcano Continues To Erupt». NPR. [Consulta: 12 abril 2021].
* ↑ «US$20m for St. Vincent volcano response from World Bank». NY Carib News, 13-04-2021. Arxivat de l'original el 11 de juliol 2022. [Consulta: 13 d’abril 2021].
* ↑ Andrews, Robin George. «Science news - Why the volcano erupting in the Caribbean has such a deadly reputation» (en anglès). National Geographic, 09-04-2021. Arxivat de l'original el 2021-04-10. [Consulta: 13 abril 2021].
* ↑ «St. Vincent on red alert for 'imminent' volcanic eruption». CNN, 09-04-2021. [Consulta: 9 abril 2021].
* ↑ «La Soufriѐre Eruption 2020/2021 - Media Fact Sheet». ST. AUGUSTINE, TRINIDAD AND TOBAGO: SEISMIC RESEARCH CENTRE, THE UNIVERSITY OF THE WEST INDIES, 08-04-2021. Arxivat de l'original el 9 d’abril 2021. [Consulta: 13 d’abril 2021].
* ↑ «Souffrier Mountain». A: The Edinburgh Gazetteer, or Geographical Dictionary, Volume 5. Edinburgh: Printed for Archibald Constable & Co., Hurst, Robinson & Co., London, and Thomas Ward, Philadelphia, 1822, p. 680–682.
* ↑ Draper, Amanda. «Fine & Decorative Arts Collections». University of Liverpool, 19-03-2019. «an oil painting by Turner showing a spectacular erupting volcano in the Caribbean that is requested for so many exhibitions around the world it has its own custom-made travel case.»
* ↑ «The Eruption of the Soufrière Mountains in the Island of St Vincent, at Midnight, on the 30th of April, 1812, from a Sketch Taken at the Time by Hugh P. Keane, by Joseph Mallord William Turner (1775–1851)». Art UK. [Consulta: 11 abril 2021].
* ↑ Ober, Frederick Albion. Our West Indian Neighbors: The Islands of the Caribbean Sea, " America's Mediterranean": Their Picturesque Features, Fascinating History, and Attractions for the Traveler, Nature-lover, Settler and Pleasure-seeker. J. Pott, 1907, p. 375–.
* ↑ «The eruption of Soufrière volcano, St Vincent April–June 1979», 01-11-1979.
* 1 2 3 4 «Volcano Erupts in Southern Caribbean». New York Times, 09-04-2021. [Consulta: 9 abril 2021].
* ↑ «New Dome Forms At La Soufriere, Experts Cannot Predict Eruption». News784, 29-12-2020. Arxivat de l'original el 10 d’abril 2021. [Consulta: 30 desembre 2020].
* ↑ «Alert raised as SVG's volcano oozes magma». iWitness News., 29-12-2020. [Consulta: 30 desembre 2020].
* ↑ «Scientists warn of possible La Soufriere eruption». NationNews, 25-03-2021. [Consulta: 10 abril 2021].
* ↑ «Soufrière St. Vincent volcano (West Indies, St. Vincent): activity remains unchanged; growing lava dome continues in lateral direction». VolcanoDiscovery, 12-02-2021. [Consulta: 10 abril 2021].
* ↑ «Soufrière St. Vincent volcano (West Indies, St. Vincent): twice length and volume of new lava dome since last update». VolcanoDiscovery, 22-03-2021. [Consulta: 10 abril 2021].
* ↑ «Evacuation Order Given As La Soufriere Could Erupt In Hours Or Days». News784, 08-04-2021. Arxivat de l'original el 10 d’abril 2021. [Consulta: 13 d’abril 2021].
* ↑ Hodgson, Martin. «St Vincent orders evacuations as volcanic eruption appears imminent» (en anglès). the Guardian, 08-04-2021.
* ↑ «Saint-Vincent : éruption impressionnante du volcan de la Soufrière, des milliers d'évacuations». ladepeche.fr.
* 1 2 «St Vincent rocked by explosive eruptions at La Soufrière volcano» (en anglès). the Guardian, 09-04-2021.
* ↑ COTO, DÁNICA «Explosive eruption rocks volcano on Caribbean's St. Vincent». AP NEWS, 10-04-2021.
* ↑ «Volcano threat forces evacuation on Caribbean island». RTÉ, 09-04-2021.
* ↑ «La Soufriere Volcano Erupts On The Caribbean Island Of St Vincent». News784, 09-04-2021. Arxivat de l'original el 9 d’abril 2021. [Consulta: 13 d’abril 2021].
* ↑ «St Vincent volcano: Power cuts after another 'explosive event'». , 11-04-2021.
* ↑ Periódico, El. «Les cendres del volcà en erupció La Soufrière arribaran aquest dimecres a Espanya amb la borrasca», 13-04-2021. [Consulta: 13 abril 2021].
* ↑ «Ash Covers St. Vincent and Nearby Barbados Town After a Weekend of Eruptions (PHOTOS)». The Weather Channel, 12-04-2021.
* ↑ Guzman, Joseph. «Another explosive volcano eruption rocks St. Vincent». The Hill, 12-04-2021. [Consulta: 12 abril 2021].
* ↑ Klemetti, Erik. «More and Larger Explosions Rock St. Vincent as La Soufrière Lets Loose Pyroclastic Flows». Discover Magazine, 12-04-2021. [Consulta: 12 abril 2021].
* ↑ Jones, Dustin. «From Bad To Worse: La Soufrière Volcano Continues To Erupt». National Public Radio, 12-04-2021. [Consulta: 12 abril 2021].
* ↑ «Overall Orange alert Volcanic eruption for Soufriere St. Vincent». gdacs.org. Global Disaster Alert and Coordination System (GDACS). [Consulta: 12 abril 2021].

## Enllaços externs

* Fitxa a Smithsonian Institution's Global Volcanism Program | Soufrière St. Vincent
* The La Soufrière National Park a unesco.org